[{"text_idx": "#000002", "text": "Anne-Mai Kaunismaa ja tema perekonna jaoks on tugev eesti kogukond ja selle toetamine alati oluline olnud."}, {"text_idx": "#000003", "text": "Nu\u0308u\u0308d on Anne-Mai kogukonna tuleviku kindlustamise nimel annetanud sada tuhat dollarit International Estonian Centre (IEC) projekti edukaks la\u0308biviimiseks."}, {"text_idx": "#000004", "text": "\"Kingitus on tehtud meie pere poolt ma\u0308lestades abikaasa Sulev Valdurit, kes la\u0308ks manalateele mo\u0308o\u0308dunud aasta 20. detsembril, neli pa\u0308eva enne 59. pulma-aastapa\u0308eva,\" u\u0308tles Anne-Mai. \"Selline toetus oleks olnud talle va\u0308ga su\u0308damela\u0308hedane ning ta\u0308hendanud va\u0308ga palju.\""}, {"text_idx": "#000006", "text": "Eesti traditsioonid po\u0303imuvad Kaunismaa perekonnas la\u0308bi po\u0303lvkondade. Wesley ja tema veriva\u0308rske abikaasa Meg, kes elavad Bostonis, o\u0303ppisid hiljuti Cape Codis peetud pulmapeol tantsima traditsioonilist eesti rahvatantsu \u201cTuljak\u201d."}, {"text_idx": "#000008", "text": "\"Lapselapsed tunnevad suurt huvi oma eesti juurte vastu, mis on minu arvates va\u0308ga positiivne,\" nimetab Anne-Mai."}, {"text_idx": "#000009", "text": "Patriotismitunne oma esivanemate pa\u0308randi vastu on peres tugeva traditsiooniga."}, {"text_idx": "#000011", "text": "Ta ma\u0308letab, kuidas Valduri ema Marta, kes elas 98-aastaseks, vo\u0303ttis ja\u0308rjepidevalt osa Eesti iseseisvust toetavatest meeleavaldustest."}, {"text_idx": "#000012", "text": "\u201cEesti Maja oli aastaid meie teine kodu,\u201d meenutab Anne-Mai. \u201cMeie tu\u0308tred ka\u0308isid eesti koolis ning osalesid gaidito\u0308o\u0308s, saades gaidi- ja hundujuhtideks. Nii abikaasa kui ka mina kuulusime erinevatel aegadel Toronto Eesti Maja juhatusse ja olime paljude tegevustega tihedalt seotud. \u201d"}, {"text_idx": "#000019", "text": "Anne-Mai enda jaoks saab IEC\u2019ga justkui ring ta\u0308is eesti kogukonnas, kuhu ta on juba va\u0308ga noorest peast kuulunud. Sinna sisse ja\u0308a\u0308vad iga viie aasta tagant tehtud reisid Eestisse, et ta\u0308histada abikaasa su\u0308nnipa\u0308evi. 2014. aasta laulupeo ajal peeti pidu 80. verstaposti ta\u0308itumise puhul. Sel suvel oli Eesti 100. su\u0308nniaastapa\u0308ev ja 2019. aasta laulupidu ning Kaunismaa pere ka\u0308is Eestis, et viia osa Sulev Valduri tuhast tema o\u0303e Endla puhkekoha ko\u0303rvale. Endla elutee katkes juba 1944. aastal ja ta on maetud Tallinnas Metsakalmistule."}, {"text_idx": "#000020", "text": "\"Ko\u0303ik kuus lapselast olid kohal,\" jutustas Anne-Mai. \u201cMu abikaasa soovis va\u0308ga, et Kanadas hoitaks eestlust elus. Meil on ha\u0308sti la\u0308inud, oleme olnud o\u0303nnega koos vo\u0303imaluse u\u0308le just siin elada, ja ma tean, et mu abikaasa toetaks va\u0308ga minu otsust Eesti kogukonda sel viisil toetada. \u201d"}, {"text_idx": "#000021", "text": "Osale ja aita toetada meie u\u0308hist tulevikku"}]